Nog ŉ missiel oor Japan afgevuurFoto: (Toshiyuki Kuwana/Kyodo News via AP) TV-kanale het mense gewaarsku om skuiling in geboue te soek. Treindienste op ŉ noordelike eiland is vlugtig gestaak terwyl veiligheidinspeksies gedoen is. Dit is die tweede keer in minder as ŉ maand dat Japan se noodwaarskuwingstelsel geaktiveer is. Volgens berigte het die missiel oor Hokkaido getrek voor dit sowat 2 000 km verder in die Stille Oseaan te lande gekom het. Die missiel het glo 3 700 km deur die lug getrek en ŉ hoogte van 770 km bereik. Dié mees onlangse missiel kom kort nadat Noord-Korea vir Japan en die VSA gedreig het. Dít nadat die Verenigde Nasies opnuut sanksies teen Kim Jong-oen se regering verskerp het. Tekstieluitvoer word nou geheel en al verbied terwyl daar ŉ beperking geplaas is op die invoer van ruolie. Suid-Korea en Japan het intussen noodvergaderings rakende nasionale veiligheid versoek ná die afvuur van dié missiel.